Document ID: /fineweb-2-swissfilter-quality_10-filterrobots/filtered/05600.jsonl.gz/19

Merkur pravi sekstil sa Marsom. Mesec pravi opoziciju sa Venerom, kvadrat sa Marsom i trigon sa Jupiterom.
Optimistički ćete pristupati svemu što ste planirali da obavite tokom dana i svemu što vas zatekne sticajem okolnosti. Imaćete dobar osećaj za novac, investicije i troškove, što vam može doneti dobitke. U svemu tome će biti pojačana vaša intuicija pa će vam to omogućiti da postignete bolje rezultate od očekivanih, kako po pitanju finansijskih, materijalnih, poslovnih i drugih dobitaka i ostvarenja.
Uspeh vas očekuje u komunikaciji, pregovorima, dogovorima, saobraćaju na kraće relacije i u nalaženju efikasnih idejnih rešenja. Tokom popodneva osećaćete se nezadovoljno i malodušno. Nedostajaće vam motivacija. U odnosima sa drugima bićete povučeni i smetaće vam bilo kakva kritika ili pritisak, požurivanje. Izbegavajte naporne razgovore, naporne ljude i bilo koji vid aktivnosti koji vas iscrpljuje na emotivnom nivou. U večernjim satima ćete znati kako da se postavite da privučete pozitivnu pažnju i ostavite dobar utisak.